अमरोहा. मंडी धनौरा क्षेत्र में बुधवार रात घने कोहरे के कारण एक कार अनियंत्रित होकर तेज बहाव वाली रामगंगा पौषक नहर में डूब गई। कार में सवार एक बच्चे समेत छह लोगों में से पांच को बचा लिया गया। हालांकि, एक अब तक लापता है। नहर में उसकी तलाश जारी है। घटना की सूचना मिलने पर पुलिस क्षेत्राधिकारी मंडी धनौरा मोहनलाल रात भर अपनी पुलिस टीम के साथ मौके पर मौजूद रहे।
क्या है पूरा मामला
पुलिस के मुताबिक, बुधवार देर रात थाना नौगांवा सादात के गांव रतनपुरा कलां निवासी सतपाल सिंह पुत्र यादराम सिंह अपनी पत्नी रामबीरी, बेटा अमित, पौत्र सनी, परिवार के ही रामपाल सिंह और बच्चू सिंह पौत्र सनी की दवा
लेने आजमपुर गांव जा रहे थे। रात में घना कोहरा होने के कारण कार चालक रामगंगा पौषक नहर के मोहद्दीनपुर मोड़ पर ठीक से देख नहीं पाया और कार अनियंत्रित हो गई। बाद में तेज बहाव वाले पानी के पुल के पास नहर में जा गिरी।
युवकों ने बचाया
घटना के दौरान मौके पर मौजूद मोहद्दीनपुर के चार युवकों ने कार को नीचे गिरते देखा। इसके बाद उन्होंने पानी में छलांग लगा दी। युवकों की आवाज सुनकर गांव के अन्य ग्रामीण भी मौके पर पहुंचे। सभी ने मिलकर नहर में डूबी कार में सवार परिवार को बाहर निकाला।
एक अब भी लापता
पुलिस का कहना है कि कार में आगे की सीट पर बैठे बच्चू सिहं उर्फ भगत सिंह (35) को नहर में गुरुवार तड़के ढूंढने का काफी प्रयास किया गया। इसके बावजूद उसका पता नहीं चल सका है। ग्रामीणों की सहायता से कार को भी बाहर निकाल लिया गया है।
आगे की स्लाइड्स में देखिए, फोटोज...
hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva